text: Alimentació en treballs nocturns i per torns →
  Publicat el 17 Abril 2015 per riscosucp
  El passat 6 d'abril va ser el Dia Mundial de l'Activitat Física, promogut per OMS i a la celebració del qual s'afegeix, a casa nostra, el Pla d'activitat física, esport i salut (PAFES). L'objectiu era difondre el missatge "Acumuleu 30 minuts d'activitat física cada dia" i el repte de 2015 és superar el nombre de 200.000 persones que van participar-hi el 2014.
  Per celebrar aquest Dia, el dimarts 7 d'abril us encoratjàvem als que hi treballeu al centre corporatiu, a posar en marxa els vostres podòmetres o les aplicacions de mòbil i a "posar-vos les piles" per assolir les 10.000 passes saludables diàries.
  L'endemà, ens vàreu fer arribar una foto del nombre de passes fets per correu electrònic i hem fet una composició amb totes les fotos i l'hem enviat al PAFES. Això ens permetrà acreditar la participació de l'ICS i col·laborar en aquest objectiu global.
  Entre tots aquells que van completar la xifra saludable de passes, i ens vàreu enviar la fotografia per demostrar-ho, vàrem sortejar una polsera Fitbit®. La guanyadora ha estat la nostra companya Elvira Berguedà.